Always on Display

Always on Display (dar žinoma trumpiniu AOD) – kompiuterijos įrenginių funkcija, dažniausiai esanti išmaniuosiuose telefonuose. Ši funkcija naudojama informacijos rodymui, kai telefonas užrakintas ar veikia miego režimu. Always on Display paprastai prieinama daugumoje Android įrenginių ir Apple iPhone Pro modeliuose nuo iPhone 14 Pro.

Kai kuriuose Android įrenginiuose ši funkcija yra vadinama Ambient Display (Google Pixel) ar Active Display. Šiek tiek skiriasi ir jų funkcionalumas bei išvaizda. Jei telefone, be Always on Display, dar integruota pranešimų lemputė, AOD funkcionalumas gali skirtis.

 Aprašymas 
Įrenginio su AOD dalis ekrano lieka įjungta, kai jis būna užrakintas ar veikia miego režimu. Always on Display gali rodyti naujausius pranešimus vietoje ar kartu su garsiniu signalu ar pranešimų lempute. AOD rodoma informacija paprastai yra laikas, data, akumuliatoriaus įkrovos lygis ir pan. Galima įjungti ar išjungti pranešimų rodymą, pasirinkti kurie pranešimai yra rodomi ar net pasirinkti ekrano užsklandą.

Always on Display pritaikymas įvairiuose įrenginiuose skiriasi. Kai kuriuose ekranas būna išjungtas kol ateina naujas pranešimas. Tada kelioms sekundėms ekranas įsijungia, kad naudotojas galėtų peržiūrėti pranešimą. Kituose įrenginiuose ekranas įsijungia, kai aptinkama naudotojo įvestis – pakeliamas telefonas, paliečiamas ekranas ir pan. Šios versijos paprastai vadinamos Ambient Display ir laikomos „netikru“ AOD režimu dėl to, kad paprastai ekranas lieka įjungtas visą laiką.

Ne visų programėlių pranešimų rodymai palaikomi. Kai kuriuose įrenginiuose ši funkcija veikia tik su gamintojo programėlėmis arba populiaresnėmis programėlėmis. Visa tai priklauso nuo įrenginio gamintojo.

 Istorija 
Šią funkciją 2008 m. sukūrė „Nokia“. Ji buvo pritaikyta tuo metu išleistiems Nokia N70 ir Nokia 6303 telefonams, kurie turėjo TFT ekraną. 2010 m. pritaikyta Symbian tipo telefonams su AMOLED ekranu – Nokia N8, C7, C6-01 ir E7. Vėliau ši funkcija atnaujinta su Nokia Sleeping Screen programėle, skirta paskutinei Symbian telefonų kartai – Nokia 808 ir kiti. Daugumoje Nokia Lumia Windows Phone telefonų ši funkcija diegta standartiškai. Vėliau paplito ir tarp Android įrenginių. Tarp Apple įrenginių, pirmiausia pasirodė išmaniuosiuose laikrodžiuose nuo Apple Watch Series 5 (2019) ir išmaniuosiuose telefonuose nuo iPhone 14 Pro (2022).

 Poveikis akumuliatoriaus veikimo laikui 
AOD funkcija naudoja elektros energiją, bet Samsung Galaxy S7 serijos ir vėlesni išmanieji telefonai, išpopuliarinę šią funkciją, turi AMOLED ekranus, kuriuose nereikia apšviesti juodų pikselių. Dabartiniuose AMOLED ekranuose reikia apšviesti kelis pikselius, bet tai daroma tam, kad jie neišdegtų displėjuje. AOD režime informacijos atvaizdavimas, jutikliai ir procesoriai naudoja elektros energiją. Dėl to skaičiuojama, kad ši funkcija turėtų sunaudoti apie 3% akumuliatoriaus įkrovos per dieną, jei AOD įjungta 30% dienos laiko.

LCD displėjuose reikia, kad viso ekrano apšvietimas būtų įjungtas, net jei tik dalis ekrano rodo informaciją. Ši funkcija sunaudoja daug daugiau elektros energijos negu pranešimų lemputė. Kai kurie LCD displėjai naudoja Transflective LCD. Tokiuose displėjuose yra papildomas sluoksnis, vadinamas transflektoriumi (angl. transflector), kuris įprastai gaminamas iš lakštinio polimero. Kai kurie išmanieji laikrodžiai naudoja šią technologiją. Kai toks displėjus yra ryškiai apšviestas (pvz. lauke, kai saulėta), jis pradeda atspindėti. Tuo metu tokio displėjaus kontrastas yra pastovus su apšvietimu.

Įprastai, ambient display funkcija sunaudoja mažiau elektros energijos. Veikiant šiai funkcijai, ekranas veikia tik tada, kai yra neperžiūrėtų pranešimų. Always on Display funkcija vaizdą rodo visada ir taip naudoja daugiau elektros energijos.

Dabar dauguma įrenginių turi reguliuojamą AOD funkciją, kurioje galima pasirinkti, kada ekranas rodo vaizdą ar kokius pranešimus rodo.

 Reguliuojamas išjungimo/įjungimo laikas 
Kai kuriuose išmaniuosiuose telefonuose, AOD funkcija gali būti nustatoma išsijungti ar įsijungti pagal grafiką ar tam tikru laiku. Pavyzdžiui, naktį ar kai artumo jutiklis aptinka, kad įrenginys įdėtas į kišenę. Būna ir nustatymas, kad ekranas neišsijungia tol, kol naudotojas nepasižiūri naujų pranešimų.

 Šaltiniai 

Kategorija:Kompiuteriai
Kategorija:Telefonai